**Κλείδα αναστοχασμού του εκπαιδευτικού σχετικά με τη διαφοροποιημένη παιδαγωγική**

Στόχος του συγκεκριμένου εργαλείου είναι να υποστηρίξει την εφαρμογή της διαφοροποιημένης διδασκαλίας στην προσχολική εκπαίδευση, διευκολύνοντας τους εκπαιδευτικούς να αναστοχαστούν σχετικά με τις ευκαιρίες που δίνουν στα παιδιά να επιλέξουν διαφορετικά μαθησιακά μονοπάτια.

Η κλείδα συντελεί στον αναστοχασμό τόσο του γενικού εκπαιδευτικού πλαισίου όσο και για των αξόνων διαφοροποίησης και των κριτηρίων βάσει των οποίων διαφοροποιούμε τους άξονες.

Μπορείτε να συμπληρώσετε την κλείδα σε διαφορετικά χρονικά διαστήματα και, με αυτόν τον τρόπο, να παρακολουθείτε πιθανές αλλαγές στις πρακτικές σας.

Βασική προϋπόθεση για την αποτελεσματική αξιοποίηση της κλείδας είναι η **συστηματική παρατήρηση και καταγραφή** των δράσεων και συμπεριφορών των παιδιών στην τάξη σας. Η συστηματική παρατήρηση θα τροφοδοτεί τα δεδομένα προκειμένου να κάνετε τις αναγκαίες τροποποιήσεις στους άξονες διαφοροποίησης, αλλά και τα κριτήρια ως προς τα οποία θα διαφοροποιήσετε έναν ή περισσότερους άξονες. Είναι σημαντικό να έχετε υπόψη ότι η διαφοροποιημένη διδασκαλία χρειάζεται χρόνο και δεν είναι απαραίτητο να διαφοροποιήσετε ταυτόχρονα όλους τους άξονες ως προς όλα τα κριτήρια. Στόχος της αξιοποίησής της στο νηπιαγωγείο είναι η αναγνώριση της μοναδικότητας κάθε παιδιού και η διευκόλυνση στην πρόσβαση στη μάθηση μέσα από συνθήκες που αφήνουν χώρο σε όλα τα παιδιά να ακουστούν και να κάνουν επιλογές.

|  |  |  |  |  |
| --- | --- | --- | --- | --- |
| ΓΕΝΙΚΟ ΠΛΑΙΣΙΟ | ΑΞΟΝΕΣ ΠΑΡΑΤΗΡΗΣΗΣ & ΚΑΤΑΓΡΑΦΗΣ | ΠΑΡΑΔΕΙΓΜΑ | ΝΑΙ/ΜΕΡΙΚΕΣ ΦΟΡΕΣ/ ΟΧΙ | ΠΑΡΑΤΗΡΗΣΕΙΣ |
| Ενθαρρύνω την έκφραση ιδεών, τον σεβασμό και την αποδοχή της διαφορετικότητας | «Είναι κι αυτή μια πολύ ωραία ιδέα…μπορούμε να το μετρήσουμε και με αυτόν τον τρόπο»  «Α, για δείτε, έχω φέρει πολλά υλικά και χρώματα για να διαλέξετε. Θέλω να κάνετε το …όπως σας αρέσει περισσότερο». |  |  |
| Διευκολύνω την ευέλικτη διαμόρφωση ομάδων (π.χ. ομάδες παιδιών με κοινά ενδιαφέροντα) | «Για να φτιάξουμε την κάρτα μπορούμε να κάνουμε 3 ομάδες: μια ομάδα θα σχεδιάσει σε χαρτί, μια θα τη φτιάξει στον υπολογιστή, μια θα την ηχογραφήσει» |  |  |
| Αξιοποιώ τον χρόνο, έχοντας υπόψη τους διαφορετικούς ρυθμούς μάθησης των παιδιών (τροποποιώ ρουτίνες, κανόνες, διαδικασίες) | «Θα έχουμε αρκετό χρόνο για να το ολοκληρώσετε… για προσέξτε τις καρτέλες στη γωνιά με το υλικό για την ανακύκλωση…μπορείτε να διαλέξετε την εικόνα ή να φτιάξετε τον λαβύρινθο».  «Όποιος θέλει, αφού τελειώσει το…στην ομάδα του μπορεί να πάει και σε μια άλλη να βοηθήσει» |  |  |
| Φροντίζω η επίπλωση και η οργάνωση της τάξης να προσφέρει επιλογές για ατομική εργασία (ήσυχη γωνιά) και για συνεργασία | «Πάνω σε αυτό το σεντόνι που είναι οι μαξιλάρες και το μικρό τραπεζάκι μπορεί να …μόνος του όποιος θέλει».  «Θα ενώσουμε τα 2 τραπεζάκια για να…» |  |  |
| ΕΠΙΠΕΔΑ/ΑΞΟΝΕΣ ΔΙΑΦΟΡΟΠΟΙΗΣΗΣ | Διαφοροποίηση ως προς το περιεχόμενο (θέμα, υλικό που ταιριάζει σε ικανότητες/κουλτούρα/συνήθειες) | «Πηγαίνοντας στις ομάδες ο στόχος μας είναι να …Όποιος θέλει μπορεί να ασχοληθεί περισσότερο με…»  «Στις ζωγραφιές για το εσωτερικό του σώματος άλλα παιδιά έκαναν κόκκαλα, άλλα τα φαγητά που τρώμε…μια ομάδα θα ψάξει για τον σκελετό και η άλλη για το πεπτικό σύστημα»  «Η μια ομάδα θα δει το βίντεο και θα ζωγραφίσει για…. Η άλλη ομάδα θα μελετήσει την αφίσα και θα φτιάξει οδηγίες για …» |  |  |
| Διαφοροποίηση ως προς τη διαδικασία (ατομικό/ομαδικό, επίπεδα δυσκολίας) | «Για να φτιάξουμε τα σπίτια των αριθμών έχω 2 χαρτόνια: σε αυτό που έχει 1 λουλουδάκι στο πάνω μέρος φαίνεται σε ποια σειρά θα μπει κάθε σπιτάκι. Στο άλλο που έχει 2 λουλουδάκια πρέπει να βρείτε εσείς τη σειρά που θα τα βάλετε. Σκεφτείτε το λίγο και αποφασίστε». |  |  |
| Διαφοροποίηση ως προς τη διαδικασία (μέθοδος μάθησης-ακούγοντας, βλέποντας, δραματοποιώντας) | «Για να δούμε το αποτέλεσμα της πρόσθεσης μπορούμε να χρησιμοποιήσουμε τα αυτοκινητάκια, τις κάρτες με τις εικόνες τους, τον υπολογιστή…ή να μετρήσουμε με πηδηματάκια» |  |  |
| Διαφοροποίηση ως προς το αποτέλεσμα (επιλογές να δείξουν τι έμαθαν με διάφορα μέσα) | «Για να μου δείξετε τι κάνατε με …μπορείτε να το περιγράψετε προφορικά, να φωτογραφίσετε τα διαφορετικά στάδια, να σχεδιάσετε ή να γράψετε όπως μπορείτε τις οδηγίες» |  |  |
|  |  |  |  |
| ΚΡΙΤΗΡΙΑ ΜΕ ΒΑΣΗ ΤΑ ΧΑΡΑΚΤΗΡΙΣΤΙΚΑ ΤΩΝ ΠΑΙΔΙΩΝ | Ετοιμότητα (γνωστική, συναισθηματική, κοινωνική, κ.ά.) | «Μπορώ μέσα από τις παρατηρήσεις μου να διακρίνω ποια παιδιά μπορούν να ανταποκριθούν στο …και ποια στο…» |  |  |
| Ενδιαφέροντα | «Μπορώ μέσα από τις παρατηρήσεις μου να καταλάβω τι προκαλεί ενδιαφέρον στα παιδιά ώστε να το αξιοποιήσω στον σχεδιασμό μου;» |  |  |
| Μαθησιακές προτιμήσεις | «Μπορώ μέσα από τις παρατηρήσεις μου να διακρίνω ποια παιδιά είναι περισσότερο οπτικοί ή ακουστικοί τύποι; Ποιοι εκφράζονται περισσότερο με κίνηση;»  «Κατάφερα να συμπεριλάβω διαφορετικά στυλ μάθησης στις επιλογές που τους πρότεινα;» |  |  |